1995 – 96. – 1065 ár frá stofnun Alþingis . 120. löggjafarþing . – 148. mál . Köfun merkir í lögum þessum þær athafnir manna sem fara fram undir yfirborði vatns eða sjávar þar sem líkaminn er undir meiri þrýstingi en sem nemur 50 hektópaskölum ( 50 mbar ) yfir loftþrýstingi á yfirborði jarðar og notast er við tæki sem eru hluti af viðurkenndum köfunarbúnaði . Sá sem stundar áhugaköfun skal vera 17 ára eða eldri og uppfylla skilyrði 2. og 3. tölul. 1. mgr . Liggi fyrir vottorð frá viðurkenndri prófunarstofu um að búnaður sé í samræmi við staðla og reglur telst staðfesting frá Siglingastofnun fullnægjandi . Eigandi köfunarbúnaðar ber ábyrgð á því að búnaðurinn fullnægi skilyrðum 1. mgr. og búnaðinum verði haldið við . Siglingastofnun Íslands hefur umsjón og eftirlit með framkvæmd laga þessara . Ráðherra setur nánari reglur um framkvæmd laganna , m.a. um skilyrði fyrir viðhaldi réttinda samkvæmt köfunarskírteini , svo sem um menntunar - , hæfnis - og heilsufarskröfur , eftir því sem við á , og um heimild Siglingastofnunar Íslands til gjaldtöku vegna eftirlits , útgáfu og endurnýjunar köfunarskírteina . Slys eða óhöpp sem verða við köfun skal tilkynna þegar í stað til lögreglu í því umdæmi sem slys eða óhapp átti sér stað og annast lögreglan rannsókn á orsökum þeirra . Ákvæði til bráðabirgða . Fram til 1. október 1996 mun Siglingamálastofnun ríkisins annast þau verkefni sem Siglingastofnun Íslands eru falin með lögum þessum er síðarnefnda stofnunin tekur formlega til starfa .